Diari Oficial de la Generalitat Valenciana


Sumari del DOGV 708, del 23-11-1987 (1987/810011)

ORDRE d'11 de novembre de 1987, de la Conselleria de Treball i Seguretat Social, per la qual hom convoca ajudes per a les Corporacions Locals com a mesura d'actuació contra la desocupació juvenil i desocupació de llarga duració.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/11/(2)/dof/vci/html**

### Dades del document

Número de DOGV
:   708

Data del DOGV
:   23-11-1987

Secció del DOGV
:   DISPOSICIONS GENERALS

Número del document
:   1987/810011


Data del document
:   11-11-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'11 de novembre de 1987, de la Conselleria de Treball i Seguretat Social, per la qual hom convoca ajudes per a les Corporacions Locals com a mesures d'actuació contra la desocupació juvenil i desocupació de llarga duració.  
El desenvolupament normatiu operat a partir del Decret, 15/1987, de 16 de febrer, sobre Mesures de Foment d'Ocupació per a 1987, ha configurat el marc jurídic d'actuació de la Conselleria de Treball i Seguretat Social al llarg d'aquest exercici; tanmateix i com a coronament al conjunt de mesures adoptades per tal de fomentar l'ocupació en la Comunitat Valenciana, a la vista de la situació de desocupació en determinats nuclis de població predominantment urbans, que afecta més que més a jòvens que no han tingut oportunitat d'obtenir cap tipus d?experiència laboral o aquesta ha estat marginal, tot tenint en compte d'altra banda que aquestos nuclis urbans presenten deficiències en infrastructura, equipaments i serveis que redunden en la qualitat de vida de llurs habitants, cal que la Conselleria de Treball i Seguretat Social, en col·laboració amb les Corporacions Locals, enginye mesures tendents a pal·liar fins on es puga ambdues situacions.  
En atenció d'aquests motius, fent ús de l'autorització continguda per la Disposició Addicional Primera del Decret 44/1986, de 21 de març, prorrogat pel Decret 15/1987, de 16 de febrer, per a l'any 1987, i les facultats que li confereix la Llei 5/1983, de 30 de desembre, de Govern Valencià, aquesta Conselleria de Treball i Seguretat Social, ordena:  
Article 1  
Es dota amb la quantia de 55.395.193 de ptes. a càrrec del pressupost de la Conselleria de Treball i Seguretat Social, Direcció General d'Ocupació i Cooperació, de l'exercici de 1987, el programa d'actuació sobre la desocupació juvenil i de llarga duració existent als barris i a les zones més deprimides dels Municipis de la Comunitat Valenciana, en col·laboració amb les Corporacions Locals.  
Article 2  
El programa establert en l'article 1 es concretarà a través de subvencions a la contractació de persones desocupades, inscrites en les Oficines de Col·locació de l'INEM, i la concessió de les quals es regirà per aquesta Ordre. En tot cas les subvencions tindran el caràcter d'individualitzades per cada contractació realitzada, amb sol·licitud prèvia a la Conselleria de Treball i Seguretat Social.  
Article 3  
Podran accedir a les subvencions esmentades en l'article 2, les Corporacions Locals que en règim de gestió directa promoguen la realització d'obres i serveis en l'àmbit de llurs competències dirigides a la millora d'infrastructures, dotació d'equipaments i prestació de serveis o qualssevol altres que suposen l'augment de la qualitat de vida en barris, àrees o zones on l'atur juvenil i el de llarga duració tinga una major incidència, i per a les quals es contracte a desocupats jòvens i de llarga duració que hi resideixen.  
En tot cas els treballadors corresponents a aquestes obres i serveis hauran d'aportar-hi una efectiva utilitat social en llurs respectius entorns d'actuació.  
Article 4  
Els barris, àrees i zones relacionades en l'Annex es declaren d'actuació prioritária.  
Els projectes que contemplen la realització d'obres o la prestació de serveis als barris, a les àrees i zones esmentades en l'apartat anterior i per a la materialització dels quals es contracten desocupats que hi resideixen, tindran preferència en la concessió de les subvencions, la qual cosa suposarà, a la vista dels projectes presentats, destinar-hi la totalitat pressupostada en aquest programa.  
Article 5  
Podran subvencionar-se fins a la quantia de 500.000 ptes. els contractes de treball de duració igual o superior a sis mesos, que reunesquen les condicions i els requisits establerts en els articles següents.  
Article 6  
Les contractacions es realitzaran mitjançant ofertes genèriques d?ocupació a les Oficines de Col·locació de l'INEM corresponents. Tanmateix i excepcionalment, s'hi podran admetre aquelles procedents d'ofertes nominatives amb el màxim d'un 20% del total de desocupats a contractar i en els casos en què la mà d'obra o servei ho justifique.  
Article 7  
Els desocupats que siguen contractats per les Corporacions Locals a l'empara d'aquesta Ordre, hauran d'estar inclosos en algun dels col·lectius següents:  
1. Ser de primera col·locació, menors de 25 anys i inscrits en les Oficines de Col·locació de l'INEM. Es consideraran demandants de primera col·locació aquells jòvens menors de 25 anys, encara que hi hagen obtingut amb anterioritat contractes laborals de duració inferior a sis mesos, sempre que el còmput d'aquells no arribe a aquests sis mesos en la seua totalitat.  
2. Desocupats, demandants de col·locació, inscrits en les Oficines de l'INEM amb antiguitat d'almenys un any, que tinguen càrregues familiars i no perceben prestació o subsidi per desocupació.  
S'hi haurà d'acreditar la residència dels desocupats a contractar, en el barri, l'àrea o la zona d?actuació per la qual se sol·licita subvenció, i s'hi exigirà una antiguitat mínima d'un any de la dita residència.  
Article 8  
En el termini de vint dies des de l'endemà de la publicació d'aquesta Ordre, les Corporacions Locals interessades podran presentar sol·licituds, a fi d'acollir-se a les subvencions segons els termes establerts en els articles anteriors.  
Aquestes sol·licituds seran dirigides a l'Il·lm. Sr. Director General d'Ocupació i Cooperació, a través de les Direccions Territorials de la Conselleria de Treball i Seguretat Social.  
Article 9  
A l'efecte de l'article 71 de la Llei de Procediment Administratiu vigent, juntament amb la sol·licitud de que haurà de realitzar-se en imprès normalitzat que es facilitarà a les Direccions Territorials, s'adjuntarà la documentació següent:  
1. Certificació expedida pel Secretari de la Corporació Local que sol·licita, on conste l'acord d'instar la sol·licitud de subvenció/ons, corresponents a aquesta Ordre, pres per l'òrgan competent.  
2. Memòria explicativa en la qual haurà de recollir-se els  
aspectes següents:  
a) Determinació concreta del projecte, denominació oficial o qualsevol altra que l'identifique singularment o en l'àmbit de projectes de superior envergadura.  
b) Ubicació geogràfica.  
c) Dates d'inici i terme, previstes.  
d) Cost total de la mà d'obra pressupostada.  
e) Treballadors a col·locar procedents de la desocupació, especificant els col·lectius de l'article 7 on s'enquadren i llurs llocs de residència.  
f) Resultats que s'esperen d'obtenir en l'equipament, la infrastructures i prestació de serveis, al finalitzar l?actuació en el barri, l'àrea o la zona.  
3. Informe dels Serveis Socials de la Corporació Local, si els hi hagués, sobre la situació sòcio-econòmica de l'àmbit territorial d?actuació i, si s'escau, índexs de marginació, drogodependències, delinqüència i qualsevol altres que permeten de conèixer els efectes de la desocupació en aquest àmbit territorial.  
Article 10  
Les Direccions Territorials de la Conselleria de Treball i Seguretat Social, després de rebudes les sol·licituds i una vegada completa la documentació a què fa referència l?article anterior, trametran els expedients a la Direcció General d'Ocupació i Cooperació, als quals hi adjuntaran breu informe, i podran, si fa el cas, demanar un informe complementari a les Direccions d?àrea de Serveis Socials, als mateixos efectes que assenyala el punt 3 de l?article anterior.  
Article 11  
Una vegada finalitzat el termini de sol·licituds, a instància de les Corporacions Locals i justificat com cal, el Director General d'Ocupació i Cooperació podrà concedir una pròrroga per a la presentació d'aquelles, quan no ultrapassarà els deu dies.  
La sol·licitud de pròrroga haurà de tenir entrada en les  
Direccions Territorials de la Conselleria de Treball i Seguretat Social amb una antelació, almenys, de deu dies a la data de finalització del termini establert en l'article 8.  
Els Directors Territorials trametran immediatament la sol·licitud de pròrroga del termini esmentat a la Direcció General d'Ocupació i Cooperació, la qual resoldrà sobre la procedència de la seua concessió.  
Article 12  
La Direcció General d'Ocupació i Cooperació, a la vista dels expedients presentats, realitzar llur ordenació a fi de seleccionar-los en funció de l'ordre de prioritats establert en l'article 4 i per a una millor i més eficaç distribució dels recursos existents.  
Amb aqueix fi la Direcció General d'Ocupació i Cooperació podrà demanar documentació complementària si de l'examen de l'expedient s?estimarà necessària, per tal de resoldre-hi; així mateix podrà requerir tots els informes que considere oportuns d'Institucions, Centrals Sindicals i del Consell de la Joventut.  
Per cada expedient s?elaborarà un informe-proposta on, motivadament, hom exposarà les raons que en facen aconsellable la resolució en un o altre sentit i si s'escau la quantia de la subvenció a concedir.  
Article 13  
El Director General d'Ocupació i Cooperació dictarà Resolució concedint en tot o en part o denegant els beneficis sol·licitats, sense perjudici del que disposa la Llei de Pressuposts de la Generalitat Valenciana vigent.  
La Resolució dictada es notificarà al sol·licitant d'acord amb el que estableix la Llei de Procediment Administratiu vigent.  
Article 14  
Els pagaments corresponents a les subvencions aprovades tindran el caràcter de 'a justificar' i llur lliurament es farà segons el procediment següent:  
1. El 50% es lliurarà a la presentació dels documents que tot seguit es detallen:  
a) Còpia/es de l'oferta/es d?ocupació.  
b) Contracte/s de treball visat/s per les Oficines de Col·locació.  
c) Comunicat/s d'alta en la Seguretat Social.  
d) Còpia/es del DNI i de les targetes de demandants de col·locació del/dels treballador/s contractat/s.  
e) Certificat/s de residència i antiguitat d'aquesta dels treballador/s contractat/s.  
2. El 50% restant es lliurarà a la presentació del comunicat de baixa en la Seguretat Social del/s treballador/s contractat/s i de la còpia de la comunicació a aquests del cessament en el treball.  
Les Direccions Territorials de la Conselleria de Treball i Seguretat Social, després de rebuda la documentació esmentada, emetran informe sobre l'acabament d'obra o servei o, si fa el cas, situació en què es troben al terme dels contractes, així com la utilitat social que aquestes obres o serveis hagen suposat i llur continuïtat en el medi on s'han realitzat.  
3. Si per causes imputables a la Corporació Local es produïa el cessament d'algun treballador abans de finalitzat el període de vigència del contracte, s'hauria de substituir per altre en les mateixes condicions, i fins esgotar aquest període, a fi de procedir al pagament de la quantitat restant de la subvenció.  
4. Si pel tipus de contractació no era possible el que disposa l'apartat precedent es deixaria sense fecte el lliurament del segon termini.  
Article 15  
La destinació de les subvencions regulades per aquesta Ordre a comeses diferents de les que s'hi especifiquen, per més que foren de caràcter públic, donarà lloc a la Revocació de la Resolució per les quals es concedien.  
Així mateix, donarà lloc a l'esmentada Revocació, qualsevol infracció greu en l'ordre laboral que faça referència a les contractacions objecte de subvenció a l'empara de beneficis establertes en aquesta disposició.  
La Revocació de la/les subvenció/ons es durà a terme, amb expedient previ en el qual s'escoltarà les persones interessades, mitjançant Resolució del Director General d'Ocupació i Cooperació, en la qual s?ordenarà el reintegrament dels fons lliurats a la Tresoreria General de la Generalitat Valenciana i es deixarà sense efecte la Resolució per la qual es concedí les subvencions, sense perjudici de l'enviament de l'expedient als Organismes competents a efecte de dirimir les possibles responsabilitats que en dimanen.  
Article 16  
El seguiment i control de les subvencions concedides a l'empara d'aquesta disposició correspondrà a la Direcció General d?Ocupació i Cooperació de la Conselleria de Treball i Seguretat Social.  
DISPOSICIO ADDICIONAL  
Si l'actuació que la Corporació Local sol·licitant presenta en aquesta convocatòria, estigués subvencionada totalment o parcialment per altres Administracions Públiques o per la Generalitat Valenciana, serà considerada, a l'efecte de l'article 12, sols en el cas que hi haja disponibilitat pressupostària, una vegada resoltes les sol·licituds d'aquelles actuacions que no obtinguen altre tipus de subvencions.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana i esdevindrà efectiva en les contractacions que, reunint els requisits d'aquesta, se celebren o s'hagen celebrat entre 1'1 de juliol de 1987 i el 31 de desembre de 1987.  
València, 11 de novembre de 1987.  
El Conseller de Treball i Seguretat Social,  
MIQUEL, DOMENECH I PASTOR  
ANNEX  
A l'efecte assenyalat en l'article 4, es relacionen a continuació els barris, les àrees i zones d?actuació prioritària:  
1. De la Província d'Alacant:  
1.1 «Barri dels 2.000 habitatges», d'Alacant.  
1.2 «La Tafalera», d'Elda.  
1.3 «Els Palmerars», d'Elx.  
2. De la Província de Castelló:  
2.1 «Barri de Sant Josep», de Castelló.  
3. De la Província de València:  
3.1 «Barri dels 613 habitatges», de Burjassot.  
3.2 «Barri de Sant Josep», de Xirivella.  
3.3 «Barri de la Coma», de Paterna.  
3.4 «Et Baladre», de Sagunt.  
3.5 «Barri de Zorrilla», de Torrent.


Còpia Permalink ELI